32. ΒΑΣΙΛΙΚΟΝ ΔΙΑΤΑΓΜΑ της 12/13 Σεπτ.1951 Περί προστασίας τέως εχθρικών σημάτων και διπλωμάτων ευρεσιτεχνίας. Έχοντες υπ’ όψιν τας διατάξεις της παρ. 4 του άρθρ. 26 του υπ. αριθ. 1138/1949 Ν.Δ/τος «περί των εχθρικών περιουσιών» ως και την υπ. αριθ. 608/1950, γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και του Εμπορίου Υπουργών, απεφασίσαμεν και διατάσσομεν: Άρθρ.1.-1.Η διάρκεια της προστασίας των εχθρικών, κατά την έννοιαν του Ν.Δ 1138/1949, σημάτων των περιελθόντων εις το Ελληνικόν Δημόσιον δυνάμει της παρ. 1 του άρθρ. 1 του Α.Ν. 1530/1950 «περί συμπληρώσεως, τροποποιήσεως και καταργήσεως ενίων διατάξεων του Ν.Δ. 1138/1949 κλπ. «παρατείνεται δυνάμει του παρόντος και άνευ ετέρας διατυπώσεως μέχρι της 31 Δεκ. 1955. 2.Η κατά την προηγουμένην παράγραφον του παρόντος άρθρου παράτασις περιλαμβάνει μόνον σήματα ων, η συμφώνως προς τας διατάξεις του Α.Ν. 1998/1939 και τας διατάξεις του διακαιοστασίου εν συνδυασμώ προς τας του άρθρ. 2 του Ν. 1457/1950, προστασία υφίστατο κατά την έναρξιν της ισχύος του Ν.Δ 1138/1949. Άρθρ.2.-Οι εν ταις περιπτώσεσιν αα, ββ και γγ της παρ. 1 του άρθρ. 15 του Α.Ν. 1998/1939 «περί σημάτων» λόγοι διαγραφής σημάτων δεν ισχύουσι προκειμένου περί των, περί ων το προηγούμενον άρθρον του παρόντος, σημάτων, μέχρι της 31 Δεκ. 1955. ΄Αρθρ.3.-1.Αι διατάξεις του Ν. 1458/1950 «περί τροποποιήσεως και συμπληρώσεως του Ν. 2527/1920 «περί διπλωμάτων ευρεσιτεχνίας» ισχύουσιν από της ενάρξεως της ισχύος του Ν.1458/50, άνευ των περιορισμών του άρθρ.4 του Νόμου τούτου, και επί των εχθρικών, κατά την έννοιαν του Ν.Δ. 1138/1949, διπλωμάτων ευρεσιτεχνίας, των περιελθόντων εις το Ελληνικόν Δημόσιον δυνάμει της παραγρ. 1 του αρθρ. 1 του Α.Ν. 1530/1950. 2.Η κατά το άρθρ. 1 του Ν. 1458/1950 συμπληρωματική παράτασις της διαρκείας προστασίας των, περί ων η παρ. 1 του παρόντος άρθρου, διπλωμάτων ευρεσιτεχνίας επέρχεται αυτοδικαίως δυνάμει του παρόντος Β.Δ/τος και άνευ τηρήσεως των εν τω Ν. 1458/1950 διατυπώσεων και άνευ εκπληρώσεως των κατά τον Νόμον τούτον ή των κατά τον Ν. 2527/1920 υποχρεώσεων.  (Αντί για τη σελ.171(α)-180,4(δ) Σελ.171(β) Τεύχος 1210-Σελ.33 Εμπορικά και Βιομηχανικά σήματα 11.Δ.β.30-32 3.Η κατά την προηγουμένην παράγραφον του παρόντος άρθρου παράτασις καταχωρείται εις την στήλην μεταβολών του οικείου βιβλίου Διπλωμάτων ευρεσιτεχνίας και δημοσιεύεται δια του δελτίου εμπορικής και βιομηχανικής ιδιοκτησίας. 4.Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 